Указания
за Попълване на формиТЕ за събиране на първична информация от работата на терен 
I. Общи правила и форми за събиране на първична информация
Настоящите указания определят основните правила при събиране и въвеждане на първична информация за изпълнение на дейности по Програма „Подобряване на устойчивостта на националната програма по туберкулоза”.
Сътрудниците на терен, работещи към неправителствени организации (НПО), под-получатели по Програмата, носят отговорност за попълването и съхраняването на формите за събиране на първична информация както на хартиен, така и на електронен носител. Коректното и редовно попълване на формите е доказателство за извършените дейности, включени в работното задание на НПО и са от голямо значение за цялостната система за мониторинг на Програма „Подобряване на устойчивостта на националната програма по туберкулоза”.
Формите за събиране на първична информация включват:

· Протокол за работа на терен, който съдържа информация за извършените дейности от сътрудника на терен, съгласно работното задание, както и минимални данни за клиентите на Програмата.
· Талон за придружаване до лечебно заведение за диагностика и лечение на туберкулоза (ЛЗДЛТ) в областта
· Анкетна карта за скрининг на риска за туберкулоза 

II. Технически указания за попълване на протокола за работа на терен:

1. Протоклът за работа на терен се попълва при работа на терен и се въвежда в електронната база данни от екипа на НПО (това вкючва сътрудниците на терен, медицинската сестра и координатора, като конкретните отговорности са разпределят на вътрешно организационно ниво). Протоколите за работа на терен следва да имат пореден номер за организацията и да се съхраняват хронологично в класьори. 
2.  Таблицата в горния ляв ъгъл съдържа следната информация: основна рискова група /целева група/, с която работи НПО, име и код на сътрудниците на терен и на медицинската сестра. Кодовете на сътрудниците на терен и на медицинската сестра се задават от организацията и се изпращат до звено мониторинг и оценка. При промяна в екипа на организацията, като напускане или наемане на нови хора, организацията следва на зададе нов код на сътрудника и своевременно да уведоми звеното по Мониторинг и оценка.
3.  Таблицата в горния десен ъгъл съдържа следната информация: име на неправителствената организация, посетен район/терен, дата, час от колко до колко и общия брой часове. Районите/терените се кодират от организацията и се изпращат до звеното по мониторинг и оценка. Здравно-социалните центрове също следва да имат генериран код от организацията.
4. Всички дати се попълват във формат (дд/мм/гггг), например датата 1-ви март 2016 г. се изписва 01.03.2016 г.

5.  Основната таблица съдържа два вида информация:

5.1. Информация за клиента съдържа следните полета:

· Пореден номер, в който всеки клиент, достигнат от сътрудниците на терен се отбелязва хронологично.
· Код на клиента, който се състои от седем (9) знака, които се записват в 9 квадратчета и формирането на кода става по следния начин: 
· в първите 3 квадратчета се попълват инициалите на клиента – първите букви от трите имена на клиента;
· в 4-то и 5-то квадратче се записва деня на раждане на клиента;
· в 6-то и 7-мо квадратче се записват двете цифри за месеца на раждане на клиента 

· в 8-мо и 9-то квадратче се записват последните две цифри за годината на раждане на клиента. 

	Примери: клиент на име Ангел Иванов Петров, роден на 31 март 1958г. 

клиент на име Гергана Стефанова Караджова, родена на 25 ноември 1978г. Уникалният код е:

· Нов контакт се отбелязва, когато клиентът е нов и не е имал предишни контакти с екипа на НПО по Програма „Подобряване на устойчивостта на националната програма по туберкулоза”.Отбелязването в съответната клетка се отбелязва със символа хикс “X”.
· Възрастта се попълва с код съгласно таблицата с легенда за възраст, която е в долния ляв ъгъл на протокола на терен, т.е. ако лицето е на видима възраст от  5 до 18 години се попълва “1”, ако е на възраст от 19 до 34 години се попълва “2”, ако е от 35 до 60 – “3” и ако клиентът е над 60 години се отбелязва “4”.

	Легенда възраст
	Код

	От 5 до 18
	1

	От 19 до 34
	2

	От 35 до 60
	3

	60 +
	4


· Етносът също се попълва с код спрямо таблицата с легенда за етнос, съответно ако лицето е българин, се попълва “1”, ако е ром - “2”, ако е турчин - “3”, ако е от бившите съветски републики или т.нар Общност на незевисимите държави, се нанася “4” ако е от друг етнос – “5”:

	Легенда етническа принадлежност
	
	Код

	Българска
	1

	Ромска
	2

	Турска
	3

	ОНД
	4

	Други
	5


· Район на живеене – В полето се въвежда кодът на района на живеене на клиента
· Допълнителен риск - ако лицето може да се отнесе към някоя от останалите рискови групи, освен основната, в полето се отбелязва символ хикс “X”, ако не е – полето се оставя празно. Пример: ако ПРТ е за лица от основна рискова група: Ромска общност и има лице, което е ИУН, то в полето се отбелязва с “X”, а в анкетната карта се посочва конкретната група за риска.
5.2. Информация за извършените дейности. Информацията за извършените дейности е разделена в два основни дяла: работа на терен сред целевата група и подпомагане дейностите на ЛЗДЛТ.
5.2.1. Работа на терен сред целевата група

· Анкета – ако на лицето е проведена анкета за скриниг на риска за туберкулоза, в полето се отбелязва символ хикс “X”, ако не е – полето се оставя празно.

· Консултация - в полетата на тази колона срещу всяко консултирано лице се отбелязва символ хикс “X”, ако лицето не е консултирано, полето се оставя празно. 

· Раздадени ЗОМ – в полетата на тази колона се нанася броят раздадени здравно образователни материали на едно лице. Ако записването на точен брой материали е трудно, може да се отбележи предоставянето на услугата със символ хикс “X” и в последното квадратче да се запише приблизителният общ брой на материалите, раздадени за деня от екипа, който работи на терен. 
· Придружаване - в полетата на тази колона срещу всяко придружено лице се отбелязва символ хикс “X”, ако лицето не е придружено, полето се оставя празно.
5.2.2. Подпомагане дейностите на лечебните заведения 

 

Дейностите в този раздел могат да се извършват, както самостоятелно, т.е. само от екипа на НПО, така и съвместно с медицинска сестра. Дейностите включват:
· Материал за изследване - в полетата на тази колона се отбелязва символ хикс “X”, в случаите когато на лицето е взет материал и е направено изследване извън лечебното заведение. Примери: когато е организирано посещение от екипа на НПО съвместно с медицински специалисти за вземане на храчка или за вземане на проба Манту на клиент на програмата на терен, в здравно-социални центрове и др.
· Издирване на болни, напуснали стационара - в полетата на тази колона се отбелязва символ хикс “X” в случаите, в които екипът на НПО е подпомогнал дейностите на лечебното заведение, като е издирил лице, което е напуснало стационара за активно лечение на туберкулоза и го е мотивирал да се върне за лечение в болницата.
· Проследяване лечение ПФ - в полетата на тази колона се отбелязва със символ хикс “X” в случаите, в които екипът на НПО е подпомогнал дейностите на лечебното заведение, като е поел отговорност за провеждане на директното наблюдавано лечение чрез осигуряване на редовно вземане на медикаментите при лечение на туберкулоза в продължителната фаза за съответния клиент на Програмата.
· Издирване на КЛ - в полетата на тази колона се отбелязва символ хикс “X” в случаите, в които екипът на НПО е подпомогнал дейностите на лечебното заведение и е издирил лице, което е контактно на вече потвърден пациент с туберкулоза и го е мотивирал за изследване.
· Проследяване химиопроф. КЛ - в полетата на тази колона се отбелязва символ хикс “X” в случаите, в които екипът на НПО е подпомогнал дейностите на лечебното заведение, като е поел отговорност за провеждане на директното наблюдавано лечение чрез осигуряване на редовно вземане на медикаментите при лечение на туберкулоза на контактните лица на пациенти, които са вече доказани пациенти с туберкулоза.
· Подпис на медицинската сестра - когато подпомагането на дейностите на лечебното заведение е в сътрудничество с медицинска сестра – в това поле следва да има подпис на сестрата. Ако сестрата не е участвала, съответно не се подписва.
· Сътрудничество с институции – попълва се с думи, като се посочват имената на институциите, сътрудничили при извършване на дейности на сътрудниците на терен по Програмата. Напр. РЗИ, МВР и др.
· Коментари и забележки – това поле служи за подпомагане на анализа на извършените дейности при работа на терен и дава възможност за предоставяне на допълнителна кратка и ясна информация, която екипът на НПО счита за важна.
· Компютърен № - След въвеждане на всеки клиент от протокола на терен в електронната база данни тя ще генерира компютърен номер, който да бъде нанесен в полето “компютърен номер”
Моля, при необходимост от допълнителна методическа и техническа помощ за попълване и работа с първичните форми за събиране на информация да се обръщате към звено “Мониторинг и оценка” на Програма „Подобряване на устойчивостта на националната програма по туберкулоза”. 

